Mary Reklev

Mary Josefine Tøvik Reklev (1928–2020) var en norsk privatetterforsker.

Reklev var født og oppvokst på Averøy i Møre og Romsdal. Hun flyttet til Oslo da hun var 17 år og arbeidet lenge som tannlegesøster før hun i 1966 startet Oslo Private Etterforskningsbyrå sammen med sin mann. Hun ble særlig kjent for oppdrag som gikk på å avsløre utro partnere..

I januar 2000 var hun gjest i det norske talkshowet Først & sist på NRK og i 2002 var hun med i programmet City Folks. I 1990-årene, var hun medlem av regjeringens Privatetterforskningsutvalg, som leverte sin innstilling 29. juli 1997.

Hun pensjonerte seg i 2003.

I 2010 gav Ingrid Berglund ut dokumentarboken Ingen sak for en kvinne, i fotsporene til privatetterforsker Mary Reklev, på Kagge Forlag. Hennes liv ble også skildret i den halvdokumentariske filmen Skyggen fra 2013 som ble vist i Dokument 2 på TV 2 samt på Bergen internasjonale filmfestival. Dokumentaren forsøker å gi et innblikk i hennes liv som privatdetektiv, gjengitt i fiktive rekonstruksjoner av faktiske saker kombinert med gamle bilder og videosnutter fra hennes barndom.

Mary Reklev ble gift annen gang med Gunnar Reklev (f. 1929, d. 2000). Han arbeidet som politi, men sluttet på grunn av ryggproblemer. Han var også utdannet bedriftsøkonom. De ble skilt i 2000.

Referanser

Eksterne lenker 
 

Norske etterforskere
Personer fra Averøy kommune